Martin Balluch

Martin Balluch (g. 1964 m. spalio 12 d.) – austrų fizikas ir gyvūnų teisių aktyvistas. 1999 m. jis buvo vienas iš Austrijos veganų asociacijos įkūrėjų, o nuo 2002 m. iki dabar eina nevyriausybinės organizacijos Verein Gegen Tierfabriken () prezidento pareigas.Singer, Peter. In Defense of Animals: The Second Wave. Blackwell, 2006. p. vii Filosofas Peter Singer yra įvardinęs M. Balluch kaip „vieną iš svarbiausių gyvūnų teisių atstovų pasaulyje, siekiantį reformų neprievatiniu, demokratiniu keliu“.Singer, Peter. Of great apes and men, The Guardian, 18 July 2008

 Biografija 

Martin Balluch gimė Vienoje. 1986 ir 1987 m. Vienos universitete baigė matematiką ir astronomiją, o 1989 m. įgijo fizikos daktaro laipsnį Heidelbergo universitete, Vokietijoje. 1990–1997 m. dirbo tyrimų asistentu Kembridžo universitete, Anglijoje.Curriculum vitae – Martin Balluch

Gyvūnų teisių judėjime pradėjo dalyvauti 1985 m., o 1997 m. nusprendė nutraukti akademinę karjerą ir tam skirti visą savo laiką. 1999 m. jis buvo Austrijos veganų asociacijos bendraįkūrėjas, o 2002 m. tapo nevyriausybinės organizacijos Verein Gegen Tierfabriken (VGT) prezidentu.Singer, Peter. In Defense of Animals: The Second Wave. Blackwell, 2006. p. vii

Martin Balluch yra žinomas dėl savo vaidmens stiprinant gyvūnų apsaugą Austrijoje. Jo vadovavimo VGT metu buvo pasiektas draudimas Austrijos ribose cirko pasirodymuose naudoti laukinius gyvūnus; įvesta „gyvūnų įgaliotinio“ pareigybė devyniose Austrijos žemėse (pareigūnai rūpinasi teisine gyvūnų gynyba); uždrausta prekiauti šunimis ir katėmis gyvūnų parduotuvėse; nutraukti bandymai su primatais; ir kita.List of successful campaigns

2008 gegužės 21 d. Balluch kartu su 9 kitais gyvūnų teisių aktyvistais buvo suimtas pagal organizuoto nusikalstamumo įstatymą, įtariant kriminaline veikla. Po daugiau nei trijų mėnesių visi įtariamieji buvo paleisti nepareiškus konkrečių kaltinimų, tačiau tyrimas ir įrodymų rinkimas nebuvo nutrauktas.Tierschützer enthaftet , Die Presse, 2008-09-02 Anot paties Balluch, tai buvo bandymas susidoroti ir sužlugdyti progresyvų Austrijos gyvūnų apsaugos judėjimą.Freed campaigner blasts 'biased' policing. Austriantimes.at, 2008-09-03 2010 kovo 2 d. prasidėjo teismo procesas, Balluch ir dar 12 kitų gyvūnų teisių aktyvistų buvo pareikšti kaltinimai priklausymu nusikalstamai grupuotei.Mafia-Paragraf: Anklage gegen drei weitere Tierschützer, Die Presse, 2010-02-01 Lygiai po keturiolikos mėnesių, 2011 gegužės 2 d. teismas atmetė visus kaltinimus ir pripažino, kad VGT yra teisėtomis priemonėmis veikianti organizacija.Tierschützerprozess-Live: Freispruch, noe.orf.at, 2011-05-02

 Požiūris į gyvūnų teisių įgyvendinimą 

Martin Balluch teigia, jog gyvūnų teisių tikslai gali būti pasiekti palaipsniui, kovojant už gyvūnų naudojimą ribojančius, draudžiančius arba gyvūninių produktų gamybą apsunkinančius įstatymus. Tuo pačiu turi būti vykdomas visuomenės švietimas, paaiškinant, kodėl tokie įstatymai reikalingi, ir veganiško gyvenimo būdo propagavimas, darant jį prieinamesnį bei patogesnį. Anot jo, tokie žingsniai padėtų žmonėms be didesnių pastangų atsisakyti šiuo metu iš gyvūnų gaunamų produktų ar paslaugų ir privestų prie gyvūnų teisėms palankių socialinių pokyčių.Martin Balluch – The Interview , abolitionist-online.com

 Bibliografija 

 Widerstand in der Demokratie: Ziviler Ungehorsam und konfrontative Kampagnen. Wien: Promedia, 2009
 How Austria Achieved a Historic Breakthrough for Animals. paskelbta In Defense of Animals: The Second Wave. Wiley-Blackwell, 2006

 Išnašos 

Kategorija:Austrijos fizikai
Kategorija:Gyvūnų teisių gynėjai